  Z A P I S N I K

29. sjednice Vijeća Mjesnog odbora Petruševec, 
održane 28. rujna 2023., u prostorijama mjesne samouprave MO Petruševec, s početkom u 19.00 sati

NAZOČNI ČLANOVI VIJEĆA
1. Kristijan Rašić 
2. Luka Bojev
3. Mile Komljenović
4. Kristina Topolovec	
5. Darko Mišić
Ostali nazočni: Zoran Kuzmanović, Josip Komljenović, Zijad Čejvan, Dragan Lagundžić, Goran Kuzmanović, Zvonko Šarčević. 

Sjednici predsjedava Kristijan Rašić, predsjednik Vijeća.

	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 29. sjednicu Vijeća Mjesnog odbora.

Prije utvrđivanja dnevnog reda, predsjednik Vijeća Kristijan Rašić, otvara raspravu o zapisniku s 28. sjednice Vijeća Mjesnog odbora Patruševec. 
Vijećnik Luka Bojev daje primjedbu da u zapisnik treba dodati  njegov upit slanju požurnice za prometno ogledalo na križanju ulice I. Petruševec i Črnkovečke ulice te postavu novog prometnog ogledala u Črnkovečkoj ulici kod kbr. 57.

S obzirom da nema dodatnih primjedbi, Vijeće jednoglasno verificira zapisnik s 28. sjednice.  
Na prijedlog predsjednika i provedenog glasovanja
Vijeće jednoglasno utvrđuje

D N E V N I     R  E D

1. Donošenje mišljenja o mogućnosti raspolaganja zemljištem k.č. 2737/1, 2736/4 i 2738 k.o. Žitnjak – po zahtjevu Šarčević Zvonko
1. Izgradnja Dječjeg vrtića na području Mjesnog odbora Petruševec
1. Aktualna komunalna problematika
1. Razno: izvješća, pitanja i  prijedlozi


Ad 1.) Zakup zemljišta k.č. 2736/4 k.o. Žitnjak – Šarčević Zvonko.

	Predsjednik Vijeća, Kristijan Rašić napominje da su dobili zahtjev za zakup zemljišta k.č. 2736/4 k.o. Žitnjak – Šarčević Zvonka u svrhu utvrđenja glavne čestice. Vijeće se moli za očitovanje.
Otvara raspravu.
Nakon rasprave Vijeće jednoglasno donosi 



Z a k l j u č a k
o raspolaganju zemljištem k.č. 2737/1, 2736/4 i 2738 k.o. Žitnjak


1. Vijeće Mjesnog odbora Petruševec, u postupku davanja očitovanja o zahtjevu iz  dopisa Gradskog ureda za upravljanje imovinom i stanovanje KLASA: 940-01/23-003/253; URBROJ: 251-11-23-1/004-23-5 te 251-11-23-1/004-23-8 od 4.8.2023., suglasno je s raspolaganjem zemljištem k.č. 2737/1, 2736/4 i 2738 k.o. Žitnjak jer korištenje navedenog zemljišta nije predviđeno planovima ili programima mjesne samouprave te se ni ne planira uvrstiti u planove i programe mjesne samouprave (plan komunalnih aktivnosti, plan malih komunalnih akcija  i dr.). 

2. Ovaj Zaključak dostavit će se Vijeću Gradske četvrti Peščenica – Žitnjak na daljnje postupanje.



Ad 2.) Izgradnja dječjeg vrtića na području Mjesnog odbora Petruševec.

Predsjednik Vijeća Mjesnog odbora Kristijan Rašić daje riječ vijećniku Mišiću da u kratkim crtama obrazloži svoj prijedlog za izgradnju vrtića.
Vijećnik Darko Mišić izlaže da je sada pravo vrijeme za traženje izgradnje dječjeg vrtića na području MO Petruševec jer je to sada aktivno u Gradu.
Napominje da je prijedlog nacrta poslao nekim određenim osobama koje su povezane s izgradnjom te je dobio pozitivne odgovore i uputu da prijedlog pusti kroz Mjesni odbor kako bi se zadovoljila procedura.
Vijećnik Luka Bojev nadovezuje se da bi izgradnja dječjeg vrtića bila pozitivna stvar koja bi itekako zadovoljila kapacitete djece za upis u vrtić s područja Mjesnog odbora Petruševec.
Predsjednik Vijeća Kristijan Rašić ukazuje da je Vijeće Mjesnog odbora veća zatražilo izgradnju dječjeg vrtića na području Mjesnog odbora Petruševec te da nisu dobili nikakav odgovor, te da se svaki prijedlog vezan uz ovu temu podržava. Nada se da će uz ovaj prijedlog stići i konkretan odgovor.
Nakon rasprave Vijeće jednoglasno donosi sljedeći 


Z a k l j u č a k
o izgradnji dječjeg vrtića na području Mjesnog odbora Petruševec

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da zatraži stručni očevid i u okviru svoje nadležnosti pokrene postupak za

· Pronalazak adekvatne lokacije na području Mjesnog odbora Petruševec za izgradnju dječjeg vrtića.
· Prijedlog za izgradnju DV u prilogu
· ovaj zaključak dostavlja se Vijeću Gradske četvrti na postupanje
Ad 2.) Aktualna komunalna problematika.

Predsjednik Vijeća Mjesnog odbora Kristijan Rašić napominje da su dobili materijale od Gradskog ureda za obnovu, izgradnju, prostorno uređenje, graditeljstvo, komunalne poslove i promet po kojim upućuju Vijeće Mjesnog odbora na zauzimanje stava i donošenje mišljenja da se postojeći modularni uspornici koji su uspostavljeni kod kbr. 77 uklone te postavi uzdignuta ploha kod kbr. 73. Kao što je napomenuo na prošloj sjednici razgovarao je s gosp. J.P. pred čije se dvorište trebao postaviti uspornik prometa.
Gospodin nema ništa protiv ali smatra da bi uspornike trebalo staviti na neku drugu lokaciju jer ne vidi svrhu postavljanja istih kod njegove kuće.                                             
Predsjednik otvara raspravu te predlaže da se predmet odgodi za sljedeću sjednici radi prikupljanja suglasnosti na adresama gdje je potrebno postaviti nove uspornike prometa te napominje da je dogovorio stručni očevid s gospodinom Tomičem i stanarima ulice I. Petruševec u utorak u 17:30 sati.
 Svi vijećnici su jednoglasno suglasni s prijedlogom.


 Vijećnici ukazuju na problem nepoštivanja prometnih pravila (propuštanje pješaka na pješačkom prijelazu, vožnja u suprotnom smjeru, prebrza vožnja) te iz tog razloga traži pojačan nadzor prometne policije.
Predsjednik otvara raspravu:
Nakon rasprave Vijeće jednoglasno donosi 


Z a k l j u č a k
o pojačanoj policijskoj ophodnji na području MO Petruševec

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da zatraži od prometne policije

· pojačanu policijsku ophodnju i nadzor nad odvijanjem prometa navedenim najfrekventnijim,  kao i okolnim ulicama na području MO Petruševec.
· ovaj zaključak dostavlja se Vijeću Gradske četvrti na postupanje.

Predsjednik Vijeća Mjesnog odbora Kristijan Rašić napominje da postoji veliki problem vezano uz komunalnu problematiku u ulici I. Petruševec II. odvojak i I. Petruševec I. odvojak vezan uz vožnju u suprotnom smjeru. Napominje da se nitko ne pridržava znakova zabrane te bi trebalo postaviti zaštitne stupiće cca 20-tak metara u smjeru iz ulice I. Petruševec II. odvojak na ulicu I. Petruševec.
Otvara raspravu:
Nakon rasprave Vijeće jednoglasno donosi 




Z a k l j u č a k
o postavljanju zaštitnih stupića

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da zatraži stručni očevid i u okviru svoje nadležnosti pokrene postupak za

· postavu zaštitnih stupića ulici I. Petruševec II. odvojak (kod OŠ, odnosno trafostanice) zbog vožnje u suprotnom smjeru.
· izvod iz Geoportala u prilogu.
· ovaj zaključak dostavlja se Vijeću Gradske četvrti na postupanje.

Vijećnica Kristina Topolovec smatra da bi trebalo postaviti uspornik prometa u ulici I. Petruševec  negdje na sredini između k. br . 23c i kbr. 25. Vijećnik Luka Bojev također traži postavljanje uspornika prometa u Črnkovečkoj ulici – od rotora do kraja Črnkovečke ulice.
Predsjednik otvara raspravu.
Nakon rasprave Vijeće jednoglasno donosi 

Z a k l j u č a k
o postavljanju uspornika prometa

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da zatraži stručni očevid i u okviru svoje nadležnosti pokrene postupak za

· postavu uspornika prometa u ulici I. Petruševec između kbr. 23c i kbr. 25, te u Črnkovečkoj ulici od rotora do kraja ulice.
· izvodi iz Geoportala u prilogu.
· ovaj zaključak dostavlja se Vijeću Gradske četvrti na postupanje.
Vijećnica Kristina Topolovec također ukazuje na problem izlaska iz ulice u I. Petruševcu iz sporedne ulice na glavnu. Napominje da postoji prometno ogledalo koje pokazuje kada dolaze vozači s lijeve strane ali s desne ne vide ništa zbog šume.
Predsjednik otvara raspravu.
Nakon rasprave Vijeće jednoglasno donosi 

Z a k l j u č a k
o postavljanju prometnog ogledala

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da zatraži stručni očevid i u okviru svoje nadležnosti pokrene postupak za

· postavu prometnog ogledala iz ulice I. Petruševec od kbr. 32-38 na ulicu I. Petruševec (postoji jedno prometno ogledalo koje pokazuje dolaske vozila s lijeve strane ali je potrebno postaviti još jedno za vozila s desne strane zbog nedovoljne vidljivosti)
· izvodi iz Geoportala u prilogu.
· ovaj zaključak dostavlja se Vijeću Gradske četvrti na postupanje.
Predsjednik Vijeća Kristijan Rašić izvještava nazočne da je 09. lipnja 2023. prijavio komunalnom redarstvu odlaganje građevinskog otpada i iskopa zemlje u blizini vodocrpilišta te košnju ambrozije na katastarskim česticama 3262, 3263, 3261, 3260 sve k.o Žitnjak. Komunalno redarstvo je odgovorili da su zaprimili zahtjev i da će postupiti po istom ali do sada se ništa nije dogodilo pa će ponoviti mail s upitom u kojoj je fazi čišćenje istog.
Također napominje da bi trebalo za sljedeću godinu u Plan komunalnih potreba staviti izradu projektne dokumentacije za izgradnju nogostupa u ulici I. Petruševec III. odvojak, I. Petruševec VI. odvojak i Novi Petruševec od Radničke ceste ulicom Novi Petruševec do kbr. 8.
Otvara raspravu:
Nakon rasprave Vijeće jednoglasno donosi 

Z a k l j u č a k

o izradi projektne dokumentacije za izgradnju nogostupa

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da u Plan komunalnih potreba uvrsti:

· izradu projektne dokumentacije za izgradnju nogostupa u ulici:
I. Petruševec III. odvojak, 
I. Petruševec VI. odvojak 
od Radničke ceste uz ulicu Novi Petruševec.

Predsjednik Vijeća Kristijan Rašić napominje da se u par navrata tražilo označavanje svjetlosnog prijelaza kod škole ali do danas nema nikakvog odgovora te postava nadstrešnica na školskim stajalištima u Črnkovečkoj ulici i Novom Petruševcu.
Otvara raspravu:
Nakon rasprave Vijeće jednoglasno donosi 

Z a k l j u č a k
o postavljanju svjetlosne signalizacije na pješačkom prijelazu kod OŠ Žitnjak

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da zatraži stručni očevid i u okviru svoje nadležnosti pokrene postupak za

· postavljanju svjetlosne signalizacije na pješačkom prijelazu kod OŠ Žitnjak.
· ovaj zaključak dostavlja se Vijeću Gradske četvrti na postupanje.

Z a k l j u č a k
o postavi nadstrešnica za školski autobus u Novom Petruševcu i Črnkovečkoj ulici

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da zatraži stručni očevid i u okviru svoje nadležnosti pokrene postupak za
· postavu nadstrešnica za školski autobus u Novom Petruševcu i Črnkovečkoj ulici.
· ovaj zaključak dostavlja se Vijeću Gradske četvrti na postupanje.
Predsjednik Vijeća Kristijan Rašić napominje da treba postaviti znak ograničenja brzine nosivosti do 7 tona i znak zona škole. Također napominje da se zatraži suglasnost HŽ-a za izgradnju ograde uz prugu od Radničke ceste duž ulice Novi Petruševec.
Otvara raspravu:
Nakon rasprave Vijeće jednoglasno donosi 

Z a k l j u č a k
o postavi znakova ograničenja brzine nosivosti 7t i zona škole

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da zatraži stručni očevid i u okviru svoje nadležnosti pokrene postupak za
· postavu znakova ograničenja brzine nosivosti do 7 tona i zona škole (znak je postojao ali je potrgan) na ulazu u ulicu I. Petruševec kod OŠ Žitnjak.
· ovaj zaključak dostavlja se Vijeću Gradske četvrti na postupanje.

Z a k l j u č a k
o izgradnji ograde uz prugu od Radničke ceste uz ulicu Novi Petruševec

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da zatraži stručni očevid i u okviru svoje nadležnosti pokrene postupak
· davanja suglasnost HŽ za izgradnju ograde uz prugu od Radničke ceste duž ulice Novi Petruševec.
· ovaj zaključak dostavlja se Vijeću Gradske četvrti na postupanje

Ad 4.) Izvješća, pitanja i prijedlozi.

Predsjednik Vijeća Kristijan Rašić, izvještava nazočne vijećnike sa radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima. 
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 20.30 sati.
Zapisnik sastavio:                                                                                                                                                                                                                                                 
______________
Kristijan Rašić

